Paarl Vallei Gemeente – Middelpos Kuier – 8-10 Mei 2015
BRIEFIE VAN CARIN – SKOOLHOOF BY MIDDELPOS
Wat 'n ongelooflike naweek?!!
Met ons terugry gesels die kinders baie…. Die see was diiieeep en KOUD maar lekker…….. daai draairoomys 'n meter hoog. Alles word groter, beter lekkerder, ens. Ek vra wat was die lekkerste. Baie antwoorde stroom in… die roomys, see, monument— kort om ALLES was besonders en heerlik. Een seuntjie (die hoofseun) sit doodstil. Voor die tonnel vra ek : Marchell wat was vir jou mooi en lekker? Die bussie raak stil, 'n belangrike man gaan nou praat…. Die antwoord trek weer die krane oop…. Juffrou die mense se goedheid, hulle vriendelikheid en liefde. Almal is stil.
Ons het nou lank beplan en gereel aan hierdie naweek. Dit was beter as wat ons ooit kon droom. Baie baie dankie vir alles. Ons het 40 skoenlappers in 'n klein hokkie losgelaat om te vlieg, nuwe blomme, berge, waters en mense te ontmoed. 40 leerders se lewens is vir altyd verander. Baie baie dankie vir julle liefde, gesindheid en warm harte. Dit was ongelooflik om julle te beleef.
Baie baie dankie vir die koevert wat ons ontvang het. Jy sal nooit weet wat dit beteken nie. Ek bid alle seën, voorspoed en liefde vir julle.